Žiak, Miroslav, poslanec NR SR (2022-02-03):
Konečne si uvedomujem, aké je to nepríjemné, keď ja sa s niekým rozprávam počas niekoho rozpravy. Takže beriem si to teraz na triko, že už si budem dávať väčší pozor, aby som niekoho nevyrušoval takýmto štýlom. Prihlásil som sa do rozpravy, lebo, pretože zákon z dielne strany, ktorá ešte pred rokom a pol rozprávala o tom, že covid je obyčajná chripôčka, poprípade covid neexistuje, zrazu pretočila a rozprávajú nám o tom, že však covid tu je, covid existuje, že dokonca aj niektorí ľudia mohli na to ťažkou smrťou zomrieť. Obrovský paradox, že títo ľudia nemajú hanby sa postaviť a s chladnou hlavou klamať tak ako pred rokom a pol, pred rokom, tvrdiť o tom, že toto očkovanie je klamstvo, očkovanie nepomáha a, ako sme počuli pred, môjho predrečníka Milana Mazureka, že povinné očkovanie je prejav fašizmu. Ak teda povinné očkovanie je prejav fašizmu, tak potom komunisti od 50. rokov, resp. socialisti na Slovensku, ktorí tu vládli od 50. rokov do osemdesiateho deviateho, sú fašisti, lebo zaviedli niekoľko povinných očkovaní. A ja považujem tento krok tohto komunistického zriadenia alebo ruského vplyvu na Slovensko jeden za najvýraznejší a veľmi pozitívny. Vďaka očkovaniu, povinnému očkovaniu sme sa zbavili veľkého počtu zákerných a zlých chorôb. Ja tu mám pripravenú tabuľku všetkých povinných očkovaní a odkedy boli zavedené, a dokonca aj grafy, ako sa znížili počty nakazených a počty mŕtvych na tieto ochorenia. Nestihol som to povedať vo faktickej poznámke na pána hyperodborníka na celý svetový mier, naci Mazureka. A začneme teda od začiatku, tzv. záškrt, na záškrt, ktorý je charakteristický tým, že je to aktuálne, akútne bakteriálne ochorenie, postihuje tonzily, hrtan a hltan tvorbou typických pablán, je veľmi zákerné, nepríjemné ochorenie, a prvé povinné očkovanie na túto chorobu bolo roku 1946. Našťastie vtedy neboli takíto tupí náckovia v parlamente alebo v zhromaždení snemu, alebo čo sme mali, ktorí by rozprávali o tom, že je to len experimentálna vakcína. Počty nakazených tam išli za pár rokov z niekoľko tisíc ročne na rádovo jednotky a až to ochorenie proste zmizlo. Očkovanie na tetanus, jeho povinnosť bola zavedená roku 1956. Tetanus spôsobuje clostridium tetani, je to baktéria, ktorá sama osebe nie je škodná, ale je metabolit, spôsobuje to, že človeka dokrútiava, teploty, nie je to žiadna sranda. Samozrejme, po zavedení povinného očkovania išli ochorenia spôsobené týmto, touto baktériou prudko dole, až ho teraz takmer nemáme. Samozrejme, clostridium tetani nevieme získať permanentnú imunitu, musíme sa preočkovávať každých desať – pätnásť rokov. Čierny kašeľ, zákerné ochorenie, postihovalo malé deti. Povinné očkovanie vzniklo roku 1956, po zavedení povinného očkovania trvalo asi päť-šesť rokov, kým čierny kašeľ takmer zmizol. Bohužiaľ, máme prípady v poslednom období, kedy sa čierny kašeľ pomaly vracia, môže to byť tým, že máme na Slovensku rôzne, rôznych plochozemcov, samopičov a iných odborníkov, ktorí nedoporučujú očkovať svoje deti. Sú to väčšinou mamičky, ktoré podľahli rôznym modrým koníkom, ale každopádne očkovanie zachraňuje životy. Žltačka typu B, povinné očkovanie, myslím, že toto ochorenie netreba predstavovať, povinné očkovanie máme od roku 1998. Aj tu je značný trend znižovania tohto ochorenia, asi je to spojené aj s dobrou hygienou, ale očkovanie markantne pomáha. Hemofilové invazívne infekcie, samozrejme, postihujú najmä deti. Povinné očkovanie máme od roku, od roku 2000? Teraz nechcem klamať, nechcem, aby som zavádzal, ale taktiež je jednoznačný graf. Ľudia, ktorí majú záujem o to, aby som takýto graf poslal, veľmi rád poposielam, aby videli účinnosť týchto vakcín. Detská obrna, veľmi zákerná choroba, postihovala malé deti, ostali pripútané na vozíkoch, na umelých pľúcach, boli vkladané do veľkých, obrovských železných strojov, ktoré dýchali za ne. Už keď dieťa malo prvé príznaky, už nebolo cesty späť a svet trpel do roku, sa mi zdá, že 1956, nepamätám si presný dátum. Jonas Salk, sa mi zdá, že jeho meno, teraz nie som úplne presne podkutý, ale na Slovensku bolo povinné očkovanie proti detskej mozgovej obrne zavedené v roku 1957. Objav tejto vakcíny bol tiež v tomto roku, neviem, či v ´56., a milióny ľudí ďakujú tomuto objavu povinného očkovania, pán Urban, pripomínam. Od toho roku, o tri roky neskôr očkovanie proti detskej mozgovej obrne takmer úplne zničilo toto ochorenie v našej populácii. Od 1960. sa nevyskytuje takmer vôbec v našej populácii. Invazívne pneumokokové ochorenia, septikémia, meningitída, pneumónia a iné invazívne pneumokokové infekcie, povinné očkovanie tu máme od roku 2009, nie sú ešte presné grafy, alebo je málo, málo času. Osýpky, povinné očkovanie roku 1969, taktiež tu máme trend, jednoznačný trend klesajúci. Boli ešte niektoré miestne ložiská, možno ľudia, ktorí sa nestihli zaočkovať, vyskytlo sa pár, pár stoviek nakazených v roku 1980, ale v podstate osýpky už teraz neexistujú. Viem príklad z ostrova Samoa, kde je silné antivaxerské hnutie, také podobné vašej strane, pán Urban, podnietilo ľudí, aby sa neočkovali, lebo to bolo škodlivé a vraždilo to ľudí a vraždilo to deti. Nakoniec sa tam vyskytla epidémia osýpiek a pomrelo niekoľko, stovky a tisícky malých detí len kvôli takým primitívom, ako ste vy, prepáčte za výraz, ale ja toto už neviem inak povedať. Ružienka, povinné očkovanie od roku 1985, taktiež graf jednoznačne ukazuje, že od toho roku, dva-tri roky neskôr ružienka takmer úplne vymizla. Mumps, príušnice, spôsobovalo také veľké hrudy pod, pri ústach a povinné očkovanie na toto ochorenie vzniklo v roku 1987. O štyri roky na to sú minimálne počty a o desať rokov na to mumps neexistuje absolútne na Slovensku. Zas, samozrejme, v poslednom období nárast zaznamenali, nárast mumpsu, tiež je to spojené s rôznymi antivaxermi, plochozemcami a samopičmi. Máme skúsenosť, že títo ľudia sú veľmi zdatní v gramatike, teda to bola irónia z mojej strany, a takisto ak počúvali a sledovali a študovali slovenský jazyk na základných a strednej škole, tak zrejme študovali aj dejepis a prírodovedu a teraz spôsobujú to, že sa nám vracajú ochorenia, ktoré dávno vďaka očkovaniu zmizli. Nikto nepopiera to, že očkovanie môže spôsobiť aj nejaké vedľajšie účinky, ale je to jeden z milióna, jeden z niekoľko miliónov. Oproti tomu, aké škody napáchalo, napáchali tie ochorenia, zmieňované ochorenia a aké napácha napríklad aj covid, sú to úplne zanedbateľné čísla. Ja si myslím, že každý polopríčetný človek, polopríčetný človek chápe, čo očkovanie spôsobuje. Myslím si, pán Urban, že, ja sa vám čudujem, že sa nehanbíte, že v takejto strane vôbec pôsobíte a že dokážete sa ako doktor podpísať pod takýto zákon. Ja by som aj chcel z tohto miesta vyzvať všetkých doktorov, ktorí odporúčajú ľuďom, aby sa nedávali očkovať, nech im to napíšu do karty. Každý jeden, ktorý máte stanovisko od vášho obvodného doktora, že sa nemáte dať očkovať, nech vám to ten doktor napíše do zdravotnej karty. Všetci títo hrdinovia sú hrdinovia medzi štyrmi očami a ja si myslím, že takíto ľudia by nemali ordinovať. Je to hanba! Ďakujem veľmi pekne, skončil som.